stanford-oval/wikipedia huggingface dataset:
Ifin linna

| Ifin linna> Château d'If |
| --- | --- |

Sijainti:  Marseille, Ranska
Koordinaatit:  43°16′51″N, 5°19′37″E
Rakennustyyppi:  linna
Valmistumisvuosi:  1531
Rakennuttaja:  Frans I
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Ifin linna (Château d'If) sijaitsee pienellä Ifin saarella noin kilometrin Marseillen rannasta Ranskan kaakkoisosassa. Saaren nimi tulee euroopanmarjakuusen ranskankielisestä nimestä.
Linna rakennettiin 1524–1531 kuningas Frans I:n käskystä. Ranska oli juuri saanut Provencen hallintaansa, ja linnoitus tarvittiin puolustamaan Välimeren rannikkoa. Vuonna 1536  Kaarle V, joka oli sekä Pyhän Rooman keisari että Espanjan kuningas, yrittikin valloittaa Marseillen. Ifin linna toimi rannikon suojana ja jopa pelotteena: merihyökkäys torjuttiin nopeasti ja Kaarle V yritti tehdä sen sijaan maahyökkäyksen, joka sekin epäonnistui.
Koska linna sijaitsee saarella, sitä käytettiin vankilana kuten Alcatrazia. Linnasta tuli kuuluisa, kun Alexandre Dumas vanhempi käytti sitä romaanissaan Monte-Criston kreivi. Romaanissa Edmond Dantès karkaa vankilasta. Todellisuudessa kukaan ei ole onnistunut siinä.
Linnan käyttö vankilana päättyi 1800-luvun lopulla ja vuonna 1880 se avattiin yleisölle. Se on nykyään suosittu matkailukohde.
Ifin linna
Marseille Ifin linnasta kuvattuna
Ifin linnan piirros vuodelta 1641
Linnan pienoismalli
Edmon Dantès'n mukaan nimetty tyrmä
Vankeja

Honoré Mirabeau, kirjailija ja valtiomies (1774–1775)
Abbe Faria (1797–?, apotin vankeus epävarmaa)
Michel Mathieu Lecointe-Puyraveau, poliitikko (1815)
Gaston Crémieux, Pariisin kommuunin johtaja (1871)
Aiheesta muualla

Ifin linna Google Mapsissa
Wikimedia Commonsissa on kuvia tai muita tiedostoja aiheesta .
Chateau d'If, Monte Criston kreivin vankilasaari, Suomen Kuvalehti, 12.08.1939, nro 32, s. 23, Kansalliskirjaston digitaaliset aineistot
Hockingin piirikunta

Hockingin piirikunta on piirikunta Ohiossa, Yhdysvalloissa, jonka   hallintokeskus on Logan. Sen naapuripiirikuntia ovat Perry koillisessa, Athens kaakossa, Vinton etelässä, Ross lounaassa, Pickaway lännessä ja Fairfield luoteessa.
Kylät

Buchtel
Laurelville
Murray City
Falls (Ohio)
Good Hope (Ohio)
Väestö

Piirikunnassa oli vuoden 2010 väestönlaskennassa 29 380 ihmistä. Etniset ryhmät jakautuvat valkoisiin, joita on 97,4%, mustiin (0,9%), alkuperäisamerikkalaisiin (0,4%) ja aasialaisiin (0,2%).
Kotitalouden mediaanitulo on 42 227 dollaria ja köyhyysrajan alapuolella oli 15,7% väestöstä vuosina 2007–2011.
Aiheesta muualla

Kuvia tai muita tiedostoja aiheesta Hockingin piirikunta Wikimedia Commonsissa
Ohion osavaltio
| --- | --- |
Alueita:   Alleghenyn laakio  Bluegrass  Connecticut Western Reserve  Eriejärvi  Great Black Swamp  Ohio-joki 
Piirikunnat:   Adams  Allen  Ashland  Ashtabula  Athens  Auglaize  Belmont  Brown  Butler  Carroll  Champaign  Clark  Clermont  Clinton  Columbiana  Coshocton  Crawford  Cuyahoga  Darke  Defiance  Delaware  Erie  Fairfield  Fayette  Franklin  Fulton  Gallia  Geauga  Greene  Guernsey  Hamilton  Hancock  Hardin  Harrison  Henry  Highland  Hocking  Holmes  Huron  Jackson  Jefferson  Knox  Lake  Lawrence  Licking  Logan  Lorain  Lucas  Madison  Mahoning  Marion  Medina  Meigs  Mercer  Miami  Monroe  Montgomery  Morgan  Morrow  Muskingum  Noble  Ottawa  Paulding  Perry  Pickaway  Pike  Portage  Preble  Putnam  Richland  Ross  Sandusky  Scioto  Seneca  Shelby  Stark  Summit  Trumbull  Tuscarawas  Union  Van Wert  Vinton  Warren  Washington  Wayne  Williams  Wood  Wyandot 
Kaupungit (suurimmat):   Akron  Ashtabula  Canton  Cincinnati  Cleveland  Columbus (pääkaupunki)  Cuyahoga Falls  Dayton  Elyria  Hamilton  Kettering  Lakewood  Lorain  Mansfield  Mentor  Middletown  Parma  Springfield  Toledo  Youngstown 
Ash Cave, Hockingin piirikunta
HPE

HPE voi tarkoittaa seuraavia:
Holoprosenkefalia
Herran Pyhä Ehtoollinen
Hewlett Packard Enterprise (HPE), vuonna 2015 Hewlett-Packard -yhtiötä jaettaessa muodostettu, yritysten tietokonepalveluihin ja laitteistoihin keskittynyt yhdysvaltalainen suuryritys
Gábor Vona

Gábor Vona
Gábor Vona (s. Gábor Zázrivecz, 20. elokuuta 1978, Gyöngyös) on unkarilainen poliitikko ja äärioikeistolaisen Jobbik-puolueen puheenjohtaja sekä puolisotilaallisen Magyar Gárda -järjestön perustaja.
Vona opiskeli historiaa ja psykologiaa Budapestin yliopistossa sekä toimi opettajana vähän aikaa. Hän oli mukana Jobbikin perustamiskokouksessa 2003 jossa Vona valittiin puolueen varapuheenjohtajaksi ja vuonna 2006 puheenjohtajaksi. Seuraavana vuonna Vona perusti Jobbikin "taisteluosaston" Magyar Gárdan, joka on saanut arvostelua joukkojen pukeuduttua 40-luvun Unkarissa vaikuttaneen Nuoliristi-puolueen väreihin. Järjestöä on myös syytetty vähemmistöjen kuten romanien ja homoseksuaalien vainosta.
Vona on puheenjohtajana onnistunut johdattamaan Jobbikin vaalivoittoihin niin vuoden 2009 europarlamenttivaaleissa kuin seuraavan vuoden parlamenttivaaleissa. Europarlamenttivaalien jälkeen Vona ajoi eurooppalaisten äärioikeistopuolueiden yhteistä ryhmittymää.
Aiheesta muualla

Wikisitaateissa on kokoelma sitaatteja aiheesta .
IMZ-Ural

Ural 650 SPORTSMAN
IMZ - Irbitski Mototsikletnyi Zavod (Ирбитский мотоциклетный завод = ИМЗ) on venäläinen moottoripyörävalmistaja. Monissa sen malleissa on sivuvaunut.
Wikimedia Commonsissa on kuvia tai muita tiedostoja aiheesta .
Humaitá (S20)

| Humaitá |
| --- | --- |

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  3. marraskuuta 1970
Laskettu vesille:  5. lokakuuta 1971
Palveluskäyttöön:  18. kesäkuuta 1973
Poistui palveluskäytöstä:  1996
Tekniset tiedot
Uppouma:  1 610 t (pinnalla) 2 410 t (sukelluksissa)
Pituus:  88,5 m (kokonaispituus)
Leveys:  8,1 m
Syväys:  5,6 m
Koneteho:  3 680 bhp/6 000 shp
Nopeus:  17 solmua (sukelluksissa)
Miehistöä:  62
Aseistus
Aseistus:  8 x 21" (533 mm) torpedoputkea
Humaitá (runkonumero S20) oli Brasilian laivaston Oberon-luokan sukellusvene.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 3. marraskuuta 1970. Se laskettiin vesille 5. lokakuuta 1971 ja valmistui 18. kesäkuuta 1973.
Palvelus

Alus poistettiin palveluksesta vuonna 1996.
Honey Is Cool

| Honey Is Cool> Tiedot |
| --- | --- |
Toiminnassa:  1994–2000
Kotipaikka:  Göteborg, Ruotsi
Laulukieli:  englanti
Jäsenet:  Karin Dreijer,  laulu (1994–2000)                       Staffan Larsson,  basso (1994–2000)                       Johan Hagström,  rummut (1994–2000)                       John Jern,  kitara (1994–2000)                       Fredrik Wennerlund,  rummut (1998–2000)                       Tina Weibull,  koskettimet (1999–2000) 
Entiset jäsenet:  Anders Göthberg,  kitara (1994)                       Paul Källman,  koskettimet (1995–1997)                       Håkan Hellström,  rummut (1995–1997)                       Carl Larsson,  koskettimet (1997–1999)                       Dan Lepp,  koskettimet (1999) 
Levy-yhtiö:  SunSpot,  1995–1996                        MVG Records,  1996–1998   Rabid Records,  1999–2000  
Infobox OKNimi-testi OK: 
Honey Is Cool oli ruotsalainen rock-yhtye. Yhtye oli toiminnassa vuosina 1994–2000.
Historia

Karin Dreijer (laulu), Staffan Larsson (basso) ja Johan Hagström (rummut) perustivat yhtyeen vuoden 1994 keväällä. Joitakin kuukausia myöhemmin kitaristi Anders Göthberg liittyi yhtyeeseen, mutta siirtyi pian Broder Daniel -yhtyeeseen. Hänen tilalleen tuli John Jern. Vuoden 1994 marraskuussa yhtye nauhoitti demon ja soitti ensimmäisen keikkansa saman vuoden joulukuussa.
Vuoden 1995 alussa rumpali Håkan Hellström siirtyi Honey Is Cooliin Broder Daniel -yhtyeestä. Myös Paul Källman (koskettimet) liittyi yhtyeeseen. Yhtye teki sopimuksen pienen göteborgilaisen SunSpot-levy-yhtiön kanssa ja julkaisi EP:n Focky Focky No Pay lokakuussa.
Vuonna 1996 Honey Is Cool teki sopimyksen MVG Records -levy-yhtiön kanssa ja nauhoitti ensimmäisen albuminsa Crazy Love, joka julkaistiin huhtikuussa 1997. Carl Larsson korvasi Paul Källmanin kosketinsoittajana ja syksyisen kiertueen jälkeen Håkan Hellström jätti yhtyeen ja siirtyi takaisin Broder Daniel -yhtyeeseen, tällä kertaa basistina.
Vuoden 1998 alussa uudeksi rumpaliksi yhtyeeseen liittyi Fredrik Wennerlund. Elokuussa Crazy Love julkaistiin Japanissa. Erimielisyydet MVG Records -levy-yhtiön kanssa johtivat levytyssopimuksen purkamiseen. Vuonna 1999 Carl Larsson jätti yhtyeen, tilalle tuli Dan Lepp. Honey Is Cool julkaisi huhtikuussa 1999 EP:n Bolero vastaperustetun Rabid Records -levy-yhtiön kautta. Yhtyeen kosketinsoittaja vaihtui jälleen, tällä kertaa Leppin tilalle tuli Tina Weibull.
Elokuussa 1999 julkaistiin single "There's No Difference" ja Honey Is Coolin toinen albumi Early Morning Are You Working?. Vuoden 2000 keväällä julkaistiin vielä EP Baby Jane, mutta heinäkuussa yhtye ilmoitti hajoamisestaan levy-yhtiönsä sivuilla.
Julkaisut > Albumit

Crazy Love  (1997)
Early Morning Are You Working?   (1999)
Julkaisut > EP:t

Honey Is Cool.  (1994, demo)
Focky Focky No Pay  (1995)
Nach Heart  (1997)
Bolero  (1999)
Baby Jane  (2000)
Julkaisut > Singlet

I Know How to Do It  (1995)
There's No Difference  (1999)
Julkaisut > Esiintymiset muilla julkaisuilla

Kittenish 2  (1995, kokoelma)
Kittenish 4  (1996, kokoelma)
Pop Nation  (1996, kokoelma)
Emmabodafestival: Försmak 1997  (1997, kokoelma)
Beck soundtrack  (1997, elokuvan soundtrack)
Huy Fong Foods

| Huy Fong Foods |
| --- | --- |

Perustettu:  1980
Perustaja:  David Tran
Puheenjohtaja:  William Tran
Kotipaikka:  Irwindale, Kalifornia
Toimiala:  ruoanjalostus
Tuotteet:  chilikastike
Henkilöstö:  200 (2011)
Omistaja:  Tranin suku
Kotisivu:  huyfong.com
Infobox OKVirheellinen NIMI-arvo: 
Sriracha-kastiketta pullossa.
Huy Fong Foods on vietnaminkiinalaisen David Tranin Los Angelesin Chinatowniin 1980-luvulla perustama elintarvikealan yritys, joka valmistaa erilaisia maustekastikkeita.
Markkinointi ja mainonta

Yrityksellä ei ole koskaan ollut markkinointibudjettia, mutta nykyään brändi tunnetaan maailmanlaajuisesti. Markkinoinnin puutteen vuoksi kuluttajat tietävät yrityksestä hyvin vähän. Osa kuluttajista luuleekin Srirachan tulevan Aasiasta, vaikka pullossa lukee valmistuspaikkana Rosemead, Kalifornia. Tran jakaa kukkologonsa lisenssiä ilmaiseksi erilaisten oheistuotteiden tekijöille. Markkinoilla on srirachan makuisia naksuja ja juomia, kuten olutta. Joulukuun 11. päivänä 2013 julkaistiin internetissä Griffin Hammondin ohjaama 33 minuuttinen dokumentti srirachasta. Dokumentti keräsi joukkorahoituspalvelu Kickstarterin kautta 21009 dollaria, joka on yli nelinkertainen summa verrattuna tavoitteeseen. Se esitettiin elokuvafestivaaleilla.
Tuotanto

Huy Fong Foodsin tarvitsemat chilit viljellään 1700 hehtaarin kokoisella viljelysmaalla Venturassa. Chilit istutetaan maaliskuussa, Satoa korjataan heinäkuun puolivälistä lokakuulle. Koska yhtiön tuotteissa ei käytetä väriaineita, kastikkeiden väri vaihtelee. Satokauden alussa kerättyjen chilien väri on vihreämpi, ja satokauden loppupuolella kirkkaan punainen. Kun chilit on korjattu, ne pestään, murskataan ja sekoitetaan muiden ainesosien kanssa. Valmis kastike laitetaan tynnyreihin ja jaetaan sitten pulloihin. Kaikki tynnyrit ja pullot valmistetaan paikan päällä jätteiden ja päästöjen vähentämiseksi.  Huy Fong Foods on aina käyttänyt tuoreita chilejä, kun suurin osa kaupallisista chilikastikkeista tehdään kuivatuista chileistä. Yhtiön chilit säilötään vuorokauden sisällä keräämisestä, eikä Tran suostu asiassa kompromisseihin. Valkosipulin yhtiö hankkii jauheena.
Tuotteet

Tunnetuin yrityksen tuote on Sriracha-kastike, jota myydään useassa eri pakkauskoossa. Suurin pakkauskoko on 8,5 paunaa (3,859 kg). Srirachan tulisuus on 1000-2500 scovillen asteikolla.  Vihreä korkki ja kukkologo ovat rekisteröityjä tavaramerkkejä, mutta nimi ”sriracha” on yleistermi. LA Timesille antamassaan haastattelussa Tran kertoo, että ei sure, vaikka Sriracha-nimi on otettu laajamittaisesti muiden yritysten käyttöön. Tranin mukaan Sriracha-nimen muuttuminen yleiskäsitteeksi on vain hyväksi hänen bisnekselleen. Tran toivoo, että tuotekopiot maistuisivat samalta kuin alkuperäinen. Huy Fong Foodsin Sriracha on košer-sertifikoitu.  Srirachan lisäksi Huy Fong Foodsilla on kaksi muuta tuotetta, Chili Garlic Sauce ja Sambal Oelek -tahna.
Historia

Huy Fongin perustaja on vietnaminkiintalainen  David Tran (s.1945), joka oli toiminut majurina Etelä-Vietnamin armeijassa
Tran pakeni vuonna 1978 Vietnamista  Huey Fong -nimisellä rahtilaivalla ja päätyi Yhdysvaltoihin  .Asuessaan  Los Angelesissa 1980-luvulla, Tran näki Heinzin ketsuppipullon. Tran päätti kehittää kastikkeen, jota amerikanvietnamilaiset maahanmuuttajat voisivat laittaa pho-keittoonsa.  Muutamassa kuukaudessa hän kehitti oman versionsa thai- kastikkeesta joka sisältää punaisia jalapenoja, viinietikkaa, sokeria, suolaa ja valkosipulia.
Tran teki kastikkeet käsin 500 neliömetrin tiloissa ämpäriin ja toimitti ne pakettiautolla aasialaisiin ravintoloihin ja marketteihin Los Angelesiin, San Franciscoon ja San Diegossa. Pakettiautossa oli Tranin itsensä maalaama kukkologo. Yrityksen nimi  Huy Fong tulee taiwanilaisesta rahtilaivasta, jolla Tran pakeni Vietnamista. Kukkologo tulee siitä, kun Tran syntyi kukon vuonna kiinalaisessa horoskoopissa. Tran perusti yrityksensä ilman odotuksia, miljoonabisnes ei ole ollut tavoitteena missään vaiheessa. Tranin tavoitteena oli ainoastaan valmistaa vietnamilaisten maahanmuuttajien pho-keittoihin soveltuva kastike. Kastikkeen tukkuhintaa ei ole nostettu kertaakaan, vaikka inflaatio on kolminkertaistanut ruokien hinnat.
Vuonna 1987 Huy Fong Foodsin toiminta siirtyi 6 300 m2 kokoiseen tilaan, joka oli aiemmin käytössä leluvalmistaja Wham-Olla. Kastikkeet valmistettiin Tranin itsensä muokkaamilla laitteilla. Tran on opiskellut koneistusta ja hitsausta. Vuonna 2001 yhtiö myi arviolta 6000 tonnia chilikastiketta.
Yhtiö otti käyttöön uuden tehtaan vuonna 2010. Tehtaassa on 2 400 neliömetriä toimistotilaa, 14 000 m2 tuotantotilaa sekä 45 000 m2 varastotilaa. 2010 Huy Fong Foods valmisti 20 miljoonaa pullollista kastiketta. Bon Appétit -lehti julisti srirachan vuoden raaka-aineeksi vuonna 2010. Tehdas jouduttiin väliaikaisesti sulkemaan 27. marraskuuta. 2013 paikallisten asukkaiden valitusten vuoksi.  Tehtaan lähistöllä asuvat ihmiset olivat kärsineet chilikastikkeen valmistuksen aiheuttamista hajuhaitoista. Heidän mukaansa chilikastikkeen valmistus on aiheuttanut lisäksi hengitysongelmia ja silmäoireita.  29. toukokuuta 2014 ilmoitettiin, että oikeusjuttu Huy Fong Foodsia vastaan oltiin hylätty.
Vuodesta 2014 lähtien tehdas on ollut avoin vierailijoille ja siitä on tullut matkailukohde
Yhtiön Sriracha-kastikkeen maahantuonti Suomeen on lopetettu, koska se sisältää säilöntäaineena sulfiittia.
Huy Fong Foods  on perheyritys jonka nykyinen hallituksen puheenjohtaja on David Tranin poika William Tran ja tytär Yassie Tran-Holliday on varapuheenjohtaja.
Käännös suomeksi
Inostrancevia

| Inostrancevia |
| --- | --- |
 Inostrancevia alexandri ja Scutosauruksia
 Permikausi Wuchiaping-vaihe–Changxing-vaihe, 257–252 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Kladi::  Synapsidit Synapsida
Lahko::  Terapsidit Therapsida
Kladi::  Theriodontia
Alalahko::  †Gorgonopsia
Heimo::  †Gorgonopsidae
Alaheimo::  †Inostranceviinae
Suku::  †Inostrancevia  Amalitski, 1922
Synonyymit
 Amalitzkia Pravoslavlev, 1927  
Lajit
 †I. alexandri Amalitski, 1922  †I. latifrons Pravoslavlev, 1937  †I. uralensis Tatarinov, 1974 
Katso myös
   Inostrancevia Commonsissa 
Infobox OKNimi-testi OK: 
Inostrancevia on sukupuuttoon kuollut Gorgonopsia-alalahkoon kuuluva terapsidisuku. Nämä terapsidit olivat suurikokoisia lihansyöjiä, jotka elivät myöhäisellä permikaudella. Inostrancevia on nimetty paleontologi Aleksandr Inostrantsevin kunniaksi.
Sukuun luetaan kolme lajia: Inostrancevia alexandri, Inostrancevia latifrons ja Inostrancevia uralensis. Näistä I. alexandri tunnetaan kahdesta hyvin säilyneestä luurangosta. I. latifrons tunnetaan huonommin säilyneestä luurangosta ja I. uralensis vain aivokopan kappaleista. I. alexandrin kallo on pituudeltaan noin 51 cm, ja koko eläimen pituus on suunnilleen 2,7 metriä. I. latifrons on kooltaan suurempi. Inostrancevian fossiileja on löydetty Venäjältä.
Fylogenia

Instrancevian luuranko Melbournessa
Inostrancevia alexandrin luuranko
Inostrancevia alexandrin luuranko
Inostrancevia latifronsin rekonstruktio
Inostrancevia alexandrin luuranko Prahassa
I. alexandrin holotyyppi-luuranko
Rekonstruktio
Rekonstruktio I. latifronsin hyökkäyksestä Scutosaurus karpinskiin kimppuun vedessä
HPFS

HPFS (lyhenne sanoista High Performance File System) on IBM:n OS/2-käyttöjärjestelmän käyttämä tiedostojärjestelmä. Tiedostojärjestelmän kehitti IBM yhdessä Microsoftin kanssa. Tarkoituksena oli parantaa ja korjailla FAT-tiedostojärjestelmien puutteita.
Myöhemmin, kun näiden kahden yrityksen yhteistyö kariutui, Microsoft teki pieniä parannuksia HPFS:ään ja kehitti siitä NTFS-tiedostojärjestelmän, jota  Windows NT-järjestelmät käyttävät.
Aiheesta muualla

http://pages.cs.wisc.edu/~bolo/shipyard/hpfs.html
http://www.edm2.com/0410/hpfs1.html
https://www.tldp.org/HOWTO/Filesystems-HOWTO-4.html
Gábor Ocskay

| Gábor Ocskay |
| --- | --- |

Henkilötiedot
Syntynyt: 11. syyskuuta 1975 Székesfehérvár, Unkari
Kuollut: 24. maaliskuuta 2009 Budapest, Unkari
Kansalaisuus:   Unkari
Jääkiekkoilija
Pelipaikka:  keskushyökkääjä
Maila:  oikea
Pituus:  181 cm
Paino:  87 kg
Pelaajaura
Pääsarjaura:  1993–2009
Seurat:  Alba Volán Székesfehérvár
Gábor Ocskay (11. syyskuuta 1975 Székesfehérvár, Unkari – 24. maaliskuuta 2009 Budapest, Unkari) oli unkarilainen jääkiekkoilija. Hän pelasi koko uransa kotikaupunkinsa joukkueessa, Alba Volán Székesfehérvárin riveissä.
Ocskay oli pelipaikaltaan keskushyökkääjä ja pelasi rightin puolelta. Ocskayta pidetään Unkarin kaikkien aikojen parhaana jääkiekkoilijana.kenen mukaan? Hän oli Unkarin maajoukkueen runkopelaajia, kun Unkari nousi MM-kisojen A-sarjaan kevääksi 2009 70 vuoden tauon jälkeen. Ocskay toimi vuosia Unkarin kapteenina. Hän voitti urallaan myös yhdeksän Unkarin mestaruutta.
Ocskaylle diagnisoitiin sydänsairaus vuonna 2004. Lääkärit kuitenkin antoivat hänen jatkaa uraansa. Hänet valittiin Unkarin joukkueeseen Sveitsissä pelattaviin MM-kisoihin 2009, mutta Ocskay kuoli sydänkohtaukseen tasan kuukautta ennen kisojen alkua nimipäivänään 24. maaliskuuta 2009 33-vuotiaana. Hänen hautajaispäivänään Székesfehérvárin jäähalli nimettiin uudelleen hänen mukaansa.
Aiheesta muualla

Gábor Ocskay Eurohockey.netissä
Gábor Ocskay Elite Prospects. Everysport Media Group AB. (englanniksi)
Grenadier

Grenadier (jap. グレネーダー～ほほえみの閃士～, Gurenēdā ~Hohoemi no Senshi) on 12-osainen anime-sarja, joka perustuu samannimiseen Sōsuke Kaisen mangaan. Grenadierin juoni perustuu Rusyuna Tendon matkaan pääkaupunkiin, jossa hänestä tulisi keisarinna Tenshin toinen henkivartija.
Juoni

Joukko kapinallisia joutuu pakenemaan kun kaupungin joukot hyökkäävät heidän kimppuunsa. Mukana on myös palkkamurhaaja Yajiro Kojima, joka tapaa Rusyuna Tendon. Kaksikko lähtee yhdessä pääkaupunkiin mutta kohtaavat monia eri vastustajia mukaan lukien Yajiron entinen johtaja Mountain Templar joka tunnetaan nyt Kaizan Doushina. Doushi käskee Rusyunan entiset ystävät hänen kimppuunsa mutta Rusyuna voittaa heidät silti. Doushi tuhoaa kaikki epäonnistujat Kolmisädeaseellaan ja lähettää Aizen Teppan Rusyunan kimppuun. Tämä kuitenkin liittyy Rusyunan, Yajiron ja Mikan Kurenain joukkoon. Rusyuna pääsee pääkaupunkiin, mutta keisarinna Tenshin korkea-arvoinen eliitti tuo Rusyunan saliin, jossa odottaa Kaizan Doushi. Doushi syyttää Rusyunaa tappajaksi mutta Yajiro selvittää asian kun he huomaavat, että keisarinna Tenshi on oikeasti Rusyunan entinen ystävä Setsuna Oomido. Aizen Tepan avulla Rusyuna vapauttaa keisarinnan mutta Setsuna Oomido aloittaa taistelun Rusyunan kanssa, mutta Rusyuna voittaa kamppailun. Myös Yajiro voittaa Kaizan Doushin ja Rusyuna, Yajiro, Mikan ja Kurenai Touka lähtevät omille teilleen, mutta Mikan lähtee Rusyunan ja Yajiron mukaan. Setsuna taas lähtee matkalle, jotta voi kohdata Rusyunan seuraavan kerran.
Jaksot

The Smiling Senshi
Rusyuna under attack
Enlightened Evil
The town that does not smile
Explosion! Kensousen, Kurenai Touka
Balloonist, Mikan's revenge
Destination Tento
An enemy from the past, Aizen Teppa
When the wind flowers dance
Entering Tento
Showdown with Tenshi
Things learned on the road
Päähenkilöt > Rusyuna Tendo

Ensiesiintyminen: Jakso 1
Ääninäyttelijät: Mikako Takahashi (Japani)
Rusyuna Tendo koulutettiin käyttämään revolveria ja on toinen Tenshin henkivartijoista. Rusyuna piti loman ja sai seuraansa Yajiro Kojiman sekä Mikan Kurenain. Rusyuna lähti takaisin Tenton pääkaupunkiin ja sai vastaansa useita samalla leirillä olleita ihmisiä. Kun Rusyuna viimein pääsi Tentoon Kaizan Doushi syytti häntä ihmisten tappamisesta. Nämä juorut eivät kuitenkaan olleet totta vaan Doushi oli itse tappanut jokaisen epäonnistujan hänen Kolmisädeaseellaan. Rusyuna taisteli Setsuna Oomidoa vastaan viimeisessä jaksossa ja sai vamman oikeaan jalkaansa. Rusyuna kuitenkin voitti kun hän käytti taistelustrategiaa jonka Tenshi opetti hänelle, tuhota vihollisen taistelutahto. Rusyuna lähti uudelle matkalle Yajiro Kojiman sekä mukaan ängenneen Mikan Kurenain kanssa.
Päähenkilöt > Yajiro Kojima

Ensiesiintyminen: Jakso 1
Ääninäyttelijät: Kazuya Nakai (Japani)
Yajiro Kojima on miekkailija ja yksi Mountain Templarin kapinallisjoukon jäsenistä joka kunnioitti Templaria. Kojima oli ennen palkkamurhaaja ennen kuin tapasi Rusyunan ja lähti hänen kanssaan pääkaupunkiin. Yajiro voitti entisen johtajansa, Mountain Templarin, joka muutti nimensä Kaizan Doushiksi, ja lähti uudelle matkalle Rusyunan kanssa jaksossa 12.
Päähenkilöt > Mikan Kurenai

Ensiesiintyminen: Jakso 5
Ääninäyttelijät: Yuki Matsuoka (Japani)
Mikan Kurenai on orpo tyttö jonka perhe teki ilmapalloja. Kun Tenma Ganzo tappoi hänen vanhempansa Kurenai Touka otti hänet huostaansa. Mikan liittyi Rusyunan ja Yajiron seuraan ja hyökkäsi Tenshin linnaan Kurenai Toukan kanssa kun Kaizan Doushi huijasi Rusyunaa menemään linnaan. Mikan jäi Rusyunan ja Yajiron seuraan kun Setsuna Oomido ja Kaizan Doushi oli voitettu.
Muut henkilöt > Kaizan Doushi

Kaizan Doushi on klovni joka auttaa Setsuna Ōmidoa hänen yrityksessään valloittaa maailma ja tuhota Rushuna Tendo. Kaizan Doushin lempiase on Kolmisädease, mutta hän on myös erinomainen miekkailija ja se todistettiin kun hän taisteli Yajiro Kojimaa vastaan. Hän pystyy myös telesiirtymään ja lentämään hänen erikoiskengillään joissa on mukana tulisuihku, joka mahdollistaa lentokyvyn. Yajiro Kojima kuitenkin tuhosi suihkun taistelussa.
Kaizan Doushina myöhemmin tunnettu mies oli aiemmin kapinallisjohtaja Mountain Templar, joka yritti valloittaa vuoren, jossa hän pystyisi tuhoamaan vihollisensa. Valitettavasti salama osui Templariin ja kaikki kapinalliset pakenivat mukaan luettuna Yajiro Kojima, joka kunnioitti Templaria. Salama muutti Templarin mielen ja hän sekosi ja ryhtyi tappajaksi. Templar otti itselleen uuden nimen, Kaizan Doush, ja liittoutui Setsuna Oomidon kanssa, joka kaappasi keisarinna Tenshin paikan. Oomido esiintyi itse Tenshinä ja antoi Doushin tuhota toisen Tenshin henkivartijoista, Rushuna Tendon. Tendo oli lyöttäytynyt yhteen Yajiro Kojiman kanssa lähtiessään tapaamaan Tenshiä. Doushi toi kaikki Rushuna Tendon kaverit, jotka olivat hänen kanssaan koulutusleirillä, yhteen ja antoi heille käskyn tuhota Rushuna. Rushuna ja Yajiro voittivat kaikki ja Doushin paras tappaja Aizen Teppa liittoutui Rushuna Tendon kanssa. Myöhemmin Rushuna pääsi Setsuna Oomidon perään, joka vangitsi Tenshin mutta Kaizan Doushi tuli pysäyttämään hänet. Rushunan kumppani Yajiro Kojima ryhtyi taisteluun Doushia vastaan ja voitti tämän jonka jälkeen Doushi ilmeisesti kuoli pudottuaan tornista maahan.